**Nr. 27.335/24.06.2025**

**REFERAT DE APROBARE**

**la Proiectul de hotărâre privind rectificarea bugetului general propriu al**

**Judeţului Cluj pe anul 2025**

|  |
| --- |
| **Secțiunea 1** - **Motivul adoptării actului administrativ:**  |
| Prin Hotărârea Consiliului Judeţean Cluj nr. 42 din 20 martie 2025 a fost aprobat bugetul general propriu al Judeţului Cluj pe anul 2025. Analizând execuția bugetului local și bugetului instituţiilor publice finanţate integral sau parţial din venituri proprii la data de 15 iunie și ținând cont de solicitările şi propunerile unităţilor de sub autoritatea Consiliului Judeţean Cluj, a direcțiilor și serviciilor de specialitate din aparatul propriu, propunem rectificarea bugetului general propriu al Judeţului Cluj pe anul 2025, conform prevederilor art. 19 alin. (2) din Legea finanţelor publice locale nr. 273/2006, cu modificările şi completările ulterioare.  |
| * 1. **Descrierea situației actuale**
 |
| * 1. **Cerinţe care reclamă necesitatea actului administrativ:**
 |
|  Având în vedere execuția veniturilor proprii la data de 15 iunie 2025 și luând în considerare și semnarea de noi contracte pe fonduri europene, propunem aprobarea suplimentării veniturilor totale ale bugetului local al Județului Cluj pe anul 2025 cu suma de 33.660,50 mii lei, conform anexelor nr. 1, 2, 3, 4 și 5 la prezenta hotărâre. Prin adresa nr. 2.870/11.06.2025 Direcția Județeană de Evidență a Persoanelor Cluj ne comunică posibilitatea de a disponibiliza suma de 202,22 mii lei, având în vedere stadiul derulării obiectivelor de investiții în anul 2025. Astfel, propunem aprobarea diminuării prevederilor bugetare pentru Direcția Județeană de Evidență a Persoanelor la Titlul 70 “Cheltuieli de capital” cu suma de 202,22 mii lei, conform anexelor nr. 1, 2, 4, 5, 7, 15, 16, 17, 21 și 22 la prezenta hotărâre.  Prin adresa nr. 581/11.06.2025 Serviciul Public Județean Salvamont-Salvaspeo Cluj ne comunică faptul că în urma achiziționării autoutilitarei de intervenție cu dotările aferente cuprinsă în lista de investiții pe anul 2025, a rămas disponibilă suma de 44,97 mii lei. Astfel, propunem aprobarea diminuării prevederilor bugetare pentru Serviciul Public Județean Salvamont-Salvaspeo la Titlul 70 “Cheltuieli de capital” cu suma de 44,97 mii lei, conform anexelor nr. 1, 2, 4, 5, 8, 21 și 22 la prezenta hotărâre.  Prin adresa nr. 1.097/10.06.2025 Centrul Școlar pentru Educație Incluzivă solicită suplimentarea prevederilor bugetare la Titul 70 “Cheltuieli de capital” cu suma de 10 mii lei, având în vedere că se află în imposibilitatea de a achiziționa microbuzul cuprins în lista de investiții aprobată pe anul 2025, datorită majorării prețurilor și a creșterii cursului valutar.Propunem aprobarea suplimentării bugetului pe anul 2025 cu suma de 10 mii lei pentru Centrul Școlar pentru Educație Incluzivă la Titlul 70 “Cheltuieli de capital”, conform anexelor nr. 1, 2, 4, 5, 9, 21 și 22 la prezenta hotărâre. Prin adresa nr. 830/13.06.2025 Școala Gimnazială Specială Transilvania Baciu ne comunică posibilitatea de a disponibiliza suma de 17 mii lei din totalul de 345 mii lei aprobat în bugetul inițial pe anul 2025 la Titlul 70 “Cheltuieli de capital” (respectiv economia a rezultat la achiziționarea microbuzului școlar). Astfel, propunem aprobarea diminuării prevederilor bugetare pe anul 2025 cu suma de 17 mii lei pentru Școala Gimnazială Specială Transilvania Baciu la Titlul 70 “Cheltuieli de capital”, conform anexelor nr. 1, 2, 4, 5, 9, 21 și 22 la prezenta hotărâre. Având în vedere referatul întocmit de D.D.I.- Serviciul Managementul Proiectelor, prin care se menționează necesitatea suplimentării bugetului Județului Cluj pe anul 2025 pentru achiziționarea unui număr de 9 microbuze electrice în cadrul proiectelor “Microbuze electrice pentru elevii din Județul Cluj-PNRR” și “Microbuze electrice pentru elevii din Județul Cluj-AFM”, propunem aprobarea suplimentării bugetului Județului Cluj pe anul 2025 cu suma de 2.047 mii lei la proiectul din PNRR și cu 5.029,00 mii lei la proiectul cu finanțare AFM, conform anexelor nr. 1, 2, 4, 5, 9, 21 și 22 la prezenta hotărâre.  Prin adresa nr.26.504/18.06.2025 Serviciul Financiar Contabil solicită suplimentarea bugetului pe anul 2025 pentru Proiectul PNRR “Dotare cu mobilier, materiale didactice și echipamente digitale a unităților de învățământ special din Județul Cluj” cu suma de 335,52 mii lei, având în vedere că Hotărârea Consiliului Județean nr. 43/2023 privind proiectul menționat, a fost modificată cu Hotărârea Consiliului Județean nr. 63/29.04.2025, prin care s-au aprobat cheltuieli neeligibile în sumă de 335,52 mii lei. Astfel, propunem aprobarea suplimentării bugetului proiectului PNRR “Dotare cu mobilier, materiale didactice și echipamente digitale a unităților de învățământ special din Județul Cluj” cu suma de 335,52 mii lei, conform anexelor nr. 1, 2, 4, 5, 9, 21 și 22 la prezenta hotărâre. Prin adresa nr. 5.753/16.06.2025 Institutul Oncologic “Prof. Dr. I. Chiricuță” Cluj-Napoca solicită fonduri bugetare pentru sprijinirea activității de transplant medular pentru dotarea spitalului cu un sistem de criocongelare cu azot lichid. Astfel, propunem aprobarea suplimentării fondurilor alocate în bugetul initial pentru Institutul Oncologic “Prof. Dr. I. Chiricuță” cu suma de 166,60 mii lei, conform anexelor nr. 1, 2, 4, 5, 10, 21 și 22 la prezenta hotărâre. Având în vedere că în luna mai 2025 s-a semnat contractul de finanțare nr. 62.004/29.05.2025 între Ministerul Investițiilor și Proiectelor Europene și Județul Cluj pentru implementarea proiectului “Dotarea Ambulatoriului Integrat al Spitalului Clinic de Boli Infecțioase Cluj-Napoca cu echipamente medicale”, propunem aprobarea în bugetul Județului Cluj pe anul 2025, la Cap. Sănătate 66.02 a sumei de 25 mii lei pentru proiectul menționat, conform anexelor nr. 1, 2, 4, 5, 10, 21 și 22 la prezenta hotărâre.  Având în vedere stadiul derulării lucrărilor atât din punct de vedere juridic cât și fizic și valoric, se justifică alocarea fondurilor bugetare necesare demarării lucrărilor propriu-zise, respectiv propunem aprobarea suplimentării bugetului pe anul 2025 la Cap.66.02 “Sănătate”– la obiectivul de investiții “Construire Spital Pediatric Monobloc” cu suma de 81.407,75 mii lei, conform anexelor nr. 1, 2, 4, 5, 10, 21 și 22 la prezenta hotărâre. În luna iunie 2025 s-a semnat contractul de finanțare nr. 70.857/18.06.2025 având ca obiect ”Extinderea, modernizarea și dotarea Ambulatoriului Integrat al Spitalului Clinic de Boli Infecțioase Cluj-Napoca, etapele 2, 3 și 4. Ca atare, propunem aprobarea cuprinderii în bugetul pe anul 2025 a sumei de 523,80 mii lei, pentru finanțarea proiectului menționat mai sus, conform anexelor nr. 1, 2, 4, 5, 10, 21 și 22 la prezenta hotărâre. De asemenea, având în vedere că s-a semnat contractul de finanțare nr. 71263/AMPS/19.06.2025 pentru proiectul ”Investiții în infrastructura Spitalului Clinic de Recuperare Cluj–Napoca”, propunem aprobarea cuprinderii în bugetul pe anul 2025 a sumei de 11.665 mii lei la Cap. 66.02 Sănătate, conform anexelor nr. 1, 2, 4, 5, 10, 21 și 22 la prezenta hotărâre. Prin adresa nr. 1.074/13.06.2025 Muzeul Etnografic al Transilvaniei solicită suplimentarea bugetului pe anul 2025 cu suma de 27 mii lei, necesară pentru preluarea și depozitarea conform normelor în vigoare a patrimoniului transferat de la Muzeul Memorial “O. Goga” Ciucea. Astfel, propunem aprobarea suplimentării bugetului pe anul 2025 pentru Muzeul Etnografic al Transilvaniei cu suma de 27 mii lei la Titlul 70 “Cheltuieli de capital” și respectiv diminuarea prevederilor bugetare ale Muzeului Memorial “O. Goga” Ciucea cu aceeași sumă, conform anexelor nr. 1, 2, 4, 5, 15, 16, 20, 21 și 22 la prezenta hotărâre.  Prin adresa nr. 27.810/12.06.2025 Direcția Generală de Asistență Socială și Protecția Copilului Cluj ne comunică suma de 12.889,57 mii lei care poate fi disponibilizată de la Titlul 70 “Cheltuieli de capital”. Analizând execuția secțiunii de funcționare la 15 iunie 2025 s-a constatat posibilitatea disponibilizării sumei de 5.000 mii lei. Astfel, propunem aprobarea diminuării prevederilor bugetare pe anul 2025 pentru D.G.A.S.P.C. Cluj cu suma de 12.889,57 mii lei la Titlul 70 “Cheltuieli de capital” și 5.000 mii lei la Titlul 20 Bunuri și servicii, conform anexelor nr. 1, 2, 3, 4, 5, 11, 21 și 22 la prezenta hotărâre.  În urma analizei stadiului fizic și valoric al obiectivelor de investiții finanțate din bugetul Consiliului Județean, analiză efectuată de Direcția de Investiții (anexele 21 și 22 la prezenta hotărâre), propunem diminuarea prevederilor bugetare pentru anul 2025 la Titlul 70 “Cheltuieli de capital” la Capitolele 51.02 “Autorități executive” ( -2.692 mii lei), 54.02 “Alte servicii publice generale” (-114,45 mii lei), 70.02 “Servicii și dezvoltare publică” (-28.021,38 mii lei), 80.02 “Acțiuni generale economice” (-1.400 mii lei) și 84.02 “Transporturi” (-1.383,56 mii lei), conform anexelor nr. 1, 2, 4, 5, 6, 7, 12, 13, 14, 21 și 22 la prezenta hotărâre.  Referitor la bugetul instituțiilor publice și activităților finanțate integral sau parțial din venituri proprii pe anul 2025 precizăm: Prin adresa nr. 2.187/26.05.2025 Liceul Special pentru Deficienți de Vedere solicită rectificarea bugetului pe anul 2025 de la Sursa E cu suma de 1,5 mii lei, sumă reprezentând donații și sponsorizări încasate în data de 21.05.2025. Astfel, propunem aprobarea rectificării bugetului pe anul 2025 Sursa E pentru Liceul Special pentru Deficienți de Vedere cu suma de 1,5 mii lei, la Titlul 20 „Bunuri și servicii”, conform anexelor nr. 1, 15, 16 și 18 la prezenta hotărâre. Prin adresa nr. 2.545/15.05.2025 Spitalul de Boli Psihice Cronice Borșa solicită suplimentarea bugetului pe anul 2025 cu suma de 38,20 mii lei, sumă prevenită din donații și sponsorizări încasate conform contractului de sponsorizare nr. 2.392/08.05.2025 și care va fi utilizată la Titlul 70 „Cheltuieli de capital”. Astfel, propunem aprobarea suplimentării cu suma de 38,20 mii lei a bugetului pe anul 2025 pentru Spitalul de Boli Psihice Cronice Borșa, conform anexelor nr. 1, 15, 16, 19, 21 și 22 la prezenta hotărâre.  Prin adresa nr. 2.273/28.04.2025 Spitalul Clinic de Pneumoftiziologie “Leon Daniello” Cluj-Napoca solicită suplimentarea bugetului pe anul 2025 cu suma de 5.877,41 mii lei, sumă reprezentând finanțarea PNRR „Investiții în sistemele informatice și în infrastructura digitală a unităților sanitare publice” Contract de finanțare nr. 2.113/170/13.03.2025.  Prin adresa nr. 3.491/30.06.2025 Spitalul Clinic de Pneumoftiziologie “Leon Daniello” Cluj-Napoca solicită suplimentarea bugetului pe anul 2025 cu suma de 1.000 mii lei, sumă alocată prin contractul de finanțare nr. 585.871/20.06.2025 de către Consiliul Local al Municipiului Cluj-Napoca pentru achiziția de aparatură medical. Astfel, propunem aprobarea suplimentării cu suma totală de 6.877,41 mii lei a bugetului pe anul 2025 pentru Spitalul Clinic de Pneumoftiziologie din care la Titlul 60 “Proiecte cu finanțare PNRR” suma de 5.877,41 mii lei și la Titlul 70 “Cheltuieli de capital” suma de 1.000 mii lei, conform anexelor nr. 1, 15, 16, 19, 21 și 22 la prezenta hotărâre.  Prin adresa nr. 11.247/19.06.2025 Spitalul Clinic de Recuperare Cluj solicită suplimentarea bugetului pe anul 2025 cu suma de 4.480 mii lei, din care suma de 4.000 mii lei provine din contractele încheiate cu casele de asigurări de sănătate și suma de 480 mii lei care a fot alocată spitalului de către Consiliul Local Cluj-Napoca pentru achiziția de aparatură medicală. Propunem aprobarea suplimentării bugetului pe anul 2025 pentru Spitalul Clinic de Recuperare cu suma de 4.480 mii lei din care suma de 4.000 mii lei va fi aprobată la Titlul 20 „Bunuri și servicii” și suma de 480 mii lei la Titlul 70 „Cheltuieli de capital”, conform anexelor nr. 1, 15, 16, 19, 21 și 22 la prezenta hotărâre. Prin adresa nr. 8.638/30.06.2025 Spitalul Clinic de Urgență pentru Copii Cluj-Napoca solicită suplimentarea bugetului pe anul 2025 cu suma de 1.400 mii lei, sumă alocată prin contractul de finanțare nr. 585.894/20.06.2025 de către Consiliul Local al Municipiului Cluj-Napoca pentru reparații curente. Astfel, propunem aprobarea suplimentării cu suma de 1.400 mii lei a bugetului pe anul 2025 pentru Spitalul Clinic de Urgență pentru Copii la secțiunea de funcționare, respectiv reparații curente, conform anexelor nr. 1, 15, 16 și 19 la prezenta hotărâre.  Prin adresa nr.11.076/25.06.2025 Spitalul Clinic de Boli Infecțioase Cluj-Napoca solicită suplimentarea bugetului pe anul 2025 cu suma totală de 17.864,36 mii lei din care 14.580,69 mii lei reprezintă finanțarea pentru proiectul SMIS ”Dotarea Ambulatoriului Integrat al Spitalului Clinic de Boli Infecțioase Cluj-Napoca cu echipamente medicale”( în care spitalul este partener), suma de 297,57 mii lei care reprezintă cofinanțarea din veniturile proprii ale spitalului pentru proiect și suma de 2.986,10 mii lei care reprezintă venituri proprii ce vor fi utilizate la Titlul 70 „Cheltuieli de capital”. Prin adresa nr. 11.438/01.07.2025 Spitalul Clinic de Boli Infecțioase solicită suplimentarea bugetului pe anul 2025 cu suma de 1.200 mii lei, sumă alocată de Consiliul Local al Municipiului Cluj-Napoca pentru dotarea Ambulatoriului și laboratorului cu echipamente medicale. Astfel, propunem aprobarea suplimentării cu suma totală de 19.064,36 mii lei a bugetului pe anul 2025 pentru Spitalul Clinic de Boli Infecțioase, conform anexelor nr. 1, 15, 16, 19, 21 și 22 la prezenta hotărâre.  Ţinând cont de argumentele prezentate mai sus, considerăm necesară şi oportună propunerea privind rectificarea bugetului general propriu al Judeţului Cluj pe anul 2025.  Precizăm faptul că în situaţia acestui proiect de hotărâre sunt incidente următoarele prevederi, în a căror implementare şi aplicare a fost elaborat acest proiect, după cum urmează: * art. 123 - 139, ale art. 142 – 156 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr.170/2020;
* art. 173 alin. (1) lit. b) și d), alin. (3) lit. a), alin. (5) pct. a) și d) din Ordonanța de urgență a Guvernului nr.57/2019 privind Codul administrativ, cu modificările ulterioare;
* art. 19 alin. (2) din Legea finanţelor publice locale nr. 273/2006, cu modificările şi completările ulterioare;
* Legii bugetului de stat pe anul 2025 nr. 9/10.02.2025, cu modificările și completările ulterioare;
* Dispoziției Președintelui nr. 223/09.05.2025 privind rectificarea bugetului general propriu al Județului Cluj pe anul 2025;
* Hotărârii Consiliului Județean Cluj nr. 42/20.03.2025 privind aprobarea bugetului general propriu al Județului Cluj pe anul 2025;
 |
| * 1. **Cerinţe care reclamă oportunitatea actului administrativ:**
 |
| Prin această rectificare de buget se asigură fondurile necesare derulării eficiente a proiectelor de investiții ale instituțiilor de sub autoritatea C.J.C. și a celor derulate de C.J.C precum și a proiectelor cu finanțare FEN, PNRR, AFM.Prezenta rectificare a bugetului general propriu al Județului Cluj va permite gestionarea optimă a derulării execuţiei bugetare în anul 2025. |
| **2. Schimbari preconizate**:  |
| După adoptarea hotărârii în cauză, Serviciul buget local venituri, va rectifica bugetul de venituri și cheltuieli al Județului Cluj pe anul 2025, pe surse de finanțare și îl va depune la Direcția Generală Regională a Finanțelor Publice Cluj-Napoca. Totodată bugetul propriu al Județului Cluj se încarcă pe portalul ANAF iar după validarea acestuia pot avea loc toate operațiunile de derulare și execuție a bugetului conform procedurilor și reglementărilor legale în vigoare  |
| **Secțiunea a 2-a - Impactul socio-economic**:  |
| Prin această rectificare de buget se asigură în principal fondurile necesare pentru finanțarea învestițiilor, a proiectelor FEN, PNRR, AFM, precum și pentru desfășurarea în condiții optime a activității instituțiilor de sub autoritatea C.J.C. |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:**  |
| Promovând acest proiect de hotărâre se obține o suplimentare a bugetului general al județului pe anul 2025. |
| **Secțiunea a 4-a - Activități de informare publică și consultare privind elaborarea și implementarea actului administrativ:** nu este cazul |
| **Secțiunea a 5-a - Efectele actului administrativ asupra actelor administrative****în vigoare și măsuri de implementare:**  |
|  Bugetul general propriu al Județului Cluj pe anul 2025 aprobat inițial prin Hotărârea Consiliului Judeţean Cluj nr. 42 din 20 martie 2025, modificată prin Dispoziția Președintelui nr. 223/09.05.2025 privind rectificarea bugetului general propriu al Județului Cluj pe anul 2025, se modifică și se actualizează în mod corespunzător. |
| **Secțiunea a 6-a - Anexe la referatul de aprobare:** * Adresa Spitalului de Boli Psihice Cronice Borșa nr. 2.545/15.05.2025;
* Adresele Spitalului Clinic de Pneumoftiziologie Leon Daniello Cluj-Napoca nr. 2.273/28.04.2025 și 3.491/30.06.2025;
* Adresa Serviciului FInanciar Contabil nr.26.504/18.06.2025;
* Adresa Liceului Special pentru Deficienți de Vedere nr.2.187/26.05.2025;
* Adresa Spitalului Clinic de Recuperare Cluj nr. 11.247/19.06.2025;
* Adresa Institutului Oncologic “Prof. Dr. I. Chiricuță” Cluj-Napoca nr. 5.753/16.06.2025;
* Adresa Muzeului Etnografic al Transilvaniei nr. 1.074/13.06.2025;
* Adresa D.G.A.S.P.C. nr. 27.810/12.06.2025;
* Adresa Centrului Școlar pentru Educație Incluzivă nr. 1.097/10.06.2025;
* Adresa D.J.E.P. Cluj nr. 2.870/11.06.2025;
* Adresa Serviciului Public Județean Salvamont-Salvaspeo Cluj nr. 581/11.06.2025;
* Adresa Școlii Gimnaziale Speciale Transilvania Baciu nr. 830/13.06.2025;
* Adresa Spitalului Clinic de Boli Infecțioase Cluj-Napoca nr. 11.076/25.06.2025;
* Adresa Spitalului Clinic de Urgență pentru Copii Cluj-Napoca nr.8.638/30.06.2025;
* Adresa Spitalului Clinic de Boli Infecțioase Cluj-Napoca nr.11.438/01.07.2025;
* OPIS-Obiective de investiții aprobate prin Hotărârea Consiliului Județean Cluj nr. 42/20.03.2025 privind aprobarea bugetului general propriu al Județului Cluj pe anul 2025, rectificat iulie 2025
 |

**INIȚIATOR,**

**PREȘEDINTE**

**Alin Tișe**

**P R O I E C T DE H O T Ă R Â R E**

**privind rectificarea bugetului general propriu al Judeţului Cluj pe anul 2025**

Consiliul Judeţean Cluj întrunit în şedinţă extraordinară;

Având în vedere Proiectul de hotărâre înregistrat cu nr………. din …………….……. privindrectificarea bugetului general propriu al Județelui Cluj pe anul 2025, propus de Preşedintele Consiliului Judeţean Cluj, domnul Alin Tişe, care este însoțit de Referatul de aprobare cu nr. 27.335 din 24.06.2025; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 27.336/24.06.2025 şi nr. 28.389 /30.06.2025, Avizul cu nr. ….... din ....................... adoptat de Comisia de specialitate nr. ….…, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Adresa Spitalului de Boli Psihice Cronice Borșa nr. 2.545/15.05.2025;
* Adresele Spitalului Clinic de Pneumoftiziologie Leon Daniello Cluj-Napoca nr. 2.273/28.04.2025 și 3.491/30.06.2025;
* Adresa Serviciului FInanciar Contabil nr.26.504/18.06.2025;
* Adresa Liceului Special pentru Deficienți de Vedere nr.2.187/26.05.2025;
* Adresa Spitalului Clinic de Recuperare Cluj nr. 11.247/19.06.2025;
* Adresa Institutului Oncologic “Prof. Dr. I. Chiricuță” Cluj-Napoca nr. 5.753/16.06.2025;
* Adresa Muzeului Etnografic al Transilvaniei nr. 1.074/13.06.2025;
* Adresa D.G.A.S.P.C. nr. 27.810/12.06.2025;
* Adresa Centrului Școlar pentru Educație Incluzivă nr. 1.097/10.06.2025;
* Adresa D.J.E.P. Cluj nr. 2.870/11.06.2025;
* Adresa Serviciului Public Județean Salvamont-Salvaspeo Cluj nr. 581/11.06.2025;
* Adresa Școlii Gimnaziale Speciale Transilvania Baciu nr. 830/13.06.2025;
* Adresa Spitalului Clinic de Boli Infecțioase Cluj-Napoca nr. 11.076/25.06.2025;
* Adresa Spitalului Clinic de Urgență pentru Copii Cluj-Napoca nr.8.638/30.06.2025;
* Adresa Spitalului Clinic de Boli Infecțioase Cluj-Napoca nr.11.438/01.07.2025;

Luând în considerare prevederile:

* art. 123 - 140, ale art. 142 – 156 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 170/2020, republicată;

În conformitate cu prevederile:

* art. 173 alin. (1) lit. b) și d) alin. (3) lit. a), alin. (5) pct. a) și d) din Ordonanța de urgență a Guvernului nr. 57/2019 privind Codul administrativ, cu modificările ulterioare;
* art. 19 alin. (2) din Legea finanţelor publice locale nr. 273/2006, cu modificările şi completările ulterioare;
* Legii bugetului de stat pe anul 2025 nr. 9/10.02.2025, cu modificările și completările ulterioare;
* Dispoziției Președintelui nr. 223/09.05.2025 privind rectificarea bugetului general propriu al Județului Cluj pe anul 2025;
* Hotărârii Consiliului Județean Cluj nr. 42/20.03.2025 privind aprobarea bugetului general propriu al Județului Cluj pe anul 2025;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările ulterioare;

**hotărăşte:**

**Art. 1.** Se aprobă rectificarea bugetului general al Judeţului Cluj pe anul 2025 în sumă de 1.751.029,31 mii lei, conform **anexei nr. 1** care face parte integrantă din prezenta hotărâre.

**Art. 2. (1)** Se aprobă rectificarea bugetului local al Judeţului Cluj pe anul 2025 pe capitole, subcapitole și titluri, în sumă de 776.275,15 mii lei la venituri și în sumă de 916.329,65 mii lei la cheltuieli, conform **anexei nr. 2** care face parte integrantă din prezenta hotărâre.

**(2)** Se aprobă rectificarea bugetului local al Judeţului Cluj pe anul 2025 pe capitole, subcapitole și titluri - Secţiunea de funcționare, în sumă de 523.047,48 mii lei, atât la venituri cât și la cheltuieli, conform **anexei nr. 3** care face parte integrantă din prezenta hotărâre.

**(3)** Se aprobă rectificarea bugetului local al Judeţului Cluj pe anul 2025 pe capitole, subcapitole și titluri - Secţiunea de dezvoltare, în sumă de 253.227,67 mii lei la venituri și în sumă de 393.282,17 mii lei la cheltuieli, diferența fiind acoperită din excedentul anului 2024 în suma de 140.054,50 mii lei, conform **anexei nr. 4** care face parte integrantă din prezenta hotărâre.

**(4)** Detalierea rectificării bugetului local al Județului Cluj pe anul 2025 pe categorii la venituri, respectiv pe capitole și subcapitole la cheltuieli este cuprinsă în **anexa nr. 5** care face parte integrantă din prezenta hotărâre.

**Art. 3.** Se aprobă rectificarea bugetului local al Județului Cluj pe anul 2025 defalcat pe capitole de cheltuieli, titluri, articole și aliniate, astfel:

1. La Cap. 51.02 “Autorități publice” - suma de 90.681,72 mii lei conform **anexei nr.6** care face parte integrantă din prezenta hotărâre;
2. La Cap. 54.02 “Alte servicii publice generale” – suma de 25.921,92 mii lei conform **anexei nr. 7** care face parte integrantă din prezenta hotărâre;
3. La Cap. 61.02 “Ordine publică și siguranță națională” – suma de 5.660,83 mii lei conform **anexei nr. 8** care face parte integrantă din prezenta hotărâre;
4. La Cap. 65.02 “Învățământ” – suma de 107.295,09 mii lei conform **anexei nr. 9** care face parte integrantă din prezenta hotărâre;
5. La Cap. 66.02 “Sănătate” – suma de 180.241,60 mii lei conform **anexei nr. 10** care face parte integrantă din prezenta hotărâre;
6. La Cap. 68.02 “Asigurări și asistență socială”- suma de 212.867,13 mii lei conform **anexei nr. 11** care face parte integrantă din prezenta hotărâre;
7. La Cap. 70.02 “Locunțe, servicii și dezvoltare publică” – suma de 29.242,13 mii lei conform **anexei nr. 12** care face parte integrantă din prezenta hotărâre;
8. La Cap. 80.02 “Acțiuni generale economice”- suma de 9.582,00 mii lei conform **anexei nr. 13** care face parte integrantă din prezenta hotărâre;
9. La Cap. 84.02 “Transporturi” – suma de 96.345,89 mii lei conform **anexei nr. 14** care face parte integrantă din prezenta hotărâre;

**Art. 4. (1)** Se aprobă rectificarea bugetului instituţiilor publice şi activităţilor finanţate integral sau parţial din venituri proprii pe anul 2025, în sumă de 902.031,21 mii lei atât la venituri cât şi la cheltuieli, conform **anexei nr. 15** care face parte integrantă din prezenta hotărâre;

**(2)** Detalierea rectificării bugetului instituţiilor publice şi activităţilor finanţate integral sau parţial din venituri proprii pe anul 2025 pe categorii la venituri, respectiv pe capitole și subcapitole la cheltuieli este cuprinsă în **anexa nr. 16** care face parte integrantă din prezenta hotărâre;

 **Art. 5.** Se aprobă rectificarea bugetului instituțiilor publice și activităților finanțate integral sau partial din venituri proprii pe anul 2025, defalcat pe capitole de cheltuieli, titluri, articole și aliniate, astfel:

1. La Cap. 54.10 “Alte servicii publice generale” – suma de 7.921,92 mii lei conform **anexei nr. 17** care face parte integrantă din prezenta hotărâre;
2. La Cap. 65.10 ”Învățământ” – suma de 56,32 mii lei conform **anexei nr. 18** care face parte integrantă din prezenta hotărâre;
3. La Cap. 66.10 “Sănătate” – suma de 811.434,41 mii lei conform **anexei nr. 19** care face parte integrantă din prezenta hotărâre;
4. La Cap. 67.10 “Cultură, recreere, religie”-suma de 68.162,56 mii lei conform **anexei nr. 20** care face parte integrantă din prezenta hotărâre;

**Art. 6.** Se aprobă rectificarea Programului de investiţii pe anul 2025, pe capitole, obiective de investiţii şi alte cheltuieli asimilate investiţiilor, conform **anexei nr. 21** care face parte integrantă din prezenta hotărâre.

**Art. 7.** Se aprobă rectificarea Listei detaliate a poziției Alte cheltuieli de investiții pe anul 2025, conform **anexei nr. 22** care face parte integrantă din prezenta hotărâre.

**Art. 8.** Se validează modificările aduse bugetului local prin Dispoziția Președintelui nr. 223/09.05.2025 privind rectificarea bugetului general propriu al Județului Cluj pe anul 2025.

**Art****. 9.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcțiile din cadrul aparatului de specialitate al Consiliului Județean Cluj, în colaborare cu entitățile nominalizate în anexele la prezenta hotărâre și Direcția Generală Regională a Finanțelor Publice Cluj-Napoca.

**Art. 10.** Prezenta hotărâre se comunică direcțiilor din cadrul aparatului de specialitate al Consiliului Județean Cluj, Direcţiei Generale Regionale a Finanţelor Publice Cluj-Napoca, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

***Nr. …. din …………... iulie 2025***

*Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membrii ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**Alin Tișe**

**Direcţia Generală Buget-Finanțe, Resurse Umane**

**Nr. 27.336 din 24.06.2025**

**RAPORT DE SPECIALITATE**

|  |  |
| --- | --- |
| ***Titlul proiectului de hotărâre*** | Proiect de hotărâre privind rectificarea bugetului general propriu al Judeţului Cluj pe anul 2025  |
| ***Compartiment de resort:*** | Direcția Generală Buget-Finanțe, Resurse Umane |
| ***Secțiunea 1 - Documentare și analiză:***  |
| La analiza prezentului proiect de hotărâre s-a ținut cont de:- prevederile Legii bugetului de stat pe anul 2025 nr. 9/2025;- prevederile Hotărârii Consiliului Județean Cluj nr. 42/20.03.2025 privind aprobarea bugetului general propriu al Județului Cluj pe anul 2025 și a Dispoziției Președintelui nr. 223/09.05.2025 privind rectificarea bugetului general propriu al Județului Cluj pe anul 2025; - solicitările primite de la instituțiile de sub autoritatea Consiliului Județean Cluj |
| ***Secțiunea a 2-a*** ***Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:*** |
| Analizând execuția bugetului local și bugetului instituţiilor publice finanţate integral sau parţial din venituri proprii la data de 15 iunie și ținând cont de solicitările şi propunerile unităţilor de sub autoritatea Consiliului Judeţean Cluj, a direcțiilor și serviciilor de specialitate din aparatul propriu, propunem rectificarea bugetului general propriu al Judeţului Cluj pe anul 2025, conform prevederilor art. 19 alin. (2) din Legea finanţelor publice locale nr. 273/2006, cu modificările şi completările ulterioare.  Având în vedere execuția veniturilor proprii la data de 15 iunie 2025 și luând în considerare și semnarea de noi contracte pe fonduri europene, propunem aprobarea suplimentării veniturilor totale ale bugetului local al Județului Cluj pe anul 2025 cu suma de 33.660,50 mii lei. Prin adresa nr. 2.870/11.06.2025 Direcția Județeană de Evidență a Persoanelor Cluj ne comunică posibilitatea de a disponibiliza suma de 202,22 mii lei, având în vedere stadiul derulării obiectivelor de investiții în anul 2025. Astfel, propunem aprobarea diminuării prevederilor bugetare pentru Direcția Județeană de Evidență a Persoanelor la Titlul 70 “Cheltuieli de capital” cu suma de 202,22 mii lei.  Prin adresa nr. 581/11.06.2025 Serviciul Public Județean Salvamont-Salvaspeo Cluj ne comunică faptul că în urma achiziționării autoutilitarei de intervenție cu dotările aferente cuprinsă în lista de investiții pe anul 2025, a rămas disponibilă suma de 44,97 mii lei. Astfel, propunem aprobarea diminuării prevederilor bugetare pentru Serviciul Public Județean Salvamont-Salvaspeo la Titlul 70 “Cheltuieli de capital” cu suma de 44,97 mii lei.  Prin adresa nr. 1.097/10.06.2025 Centrul Școlar pentru Educație Incluzivă solicită suplimentarea prevederilor bugetare la Titul 70 “Cheltuieli de capital” cu suma de 10 mii lei, având în vedere că se află în imposibilitatea de a achiziționa microbuzul cuprins în lista de investiții aprobată pe anul 2025, datorită majorării prețurilor și a creșterii cursului valutar.Propunem aprobarea suplimentării bugetului pe anul 2025 cu suma de 10 mii lei pentru Centrul Școlar pentru Educație Incluzivă la Titlul 70 “Cheltuieli de capital”. Prin adresa nr. 830/13.06.2025 Școala Gimnazială Specială Transilvania Baciu ne comunică posibilitatea de a disponibiliza suma de 17 mii lei din totalul de 345 mii lei aprobat în bugetul inițial pe anul 2025 la Titlul 70 “Cheltuieli de capital” (respectiv economia a rezultat la achiziționarea microbuzului școlar). Astfel, propunem aprobarea diminuării prevederilor bugetare pe anul 2025 cu suma de 17 mii lei pentru Școala Gimnazială Specială Transilvania Baciu la Titlul 70 “Cheltuieli de capital”. Având în vedere referatul întocmit de D.D.I.- Serviciul Managementul Proiectelor, prin care se menționează necesitatea suplimentării bugetului Județului Cluj pe anul 2025 pentru achiziționarea unui număr de 9 microbuze electrice în cadrul proiectelor “Microbuze electrice pentru elevii din Județul Cluj-PNRR” și “Microbuze electrice pentru elevii din Județul Cluj-AFM”, propunem aprobarea suplimentării bugetului Județului Cluj pe anul 2025 cu suma de 2.047 mii lei la proiectul din PNRR și cu 5.029,00 mii lei la proiectul cu finanțare AFM.  Prin adresa nr.26.504/18.06.2025 Serviciul Financiar Contabil solicită suplimentarea bugetului pe anul 2025 pentru Proiectul PNRR “Dotare cu mobilier, materiale didactice și echipamente digitale a unităților de învățământ special din Județul Cluj” cu suma de 335,52 mii lei, având în vedere că Hotărârea Consiliului Județean nr. 43/2023 privind proiectul menționat, a fost modificată cu Hotărârea Consiliului Județean nr. 63/29.04.2025, prin care s-au aprobat cheltuieli neeligibile în sumă de 335,52 mii lei. Astfel, propunem aprobarea suplimentării bugetului proiectului PNRR “Dotare cu mobilier, materiale didactice și echipamente digitale a unităților de învățământ special din Județul Cluj” cu suma de 335,52 mii lei. Prin adresa nr. 5.753/16.06.2025 Institutul Oncologic “Prof. Dr. I. Chiricuță” Cluj-Napoca solicită fonduri bugetare pentru sprijinirea activității de transplant medular pentru dotarea spitalului cu un sistem de criocongelare cu azot lichid. Astfel, propunem aprobarea suplimentării fondurilor alocate în bugetul initial pentru Institutul Oncologic “Prof. Dr. I. Chiricuță” cu suma de 166,60 mii lei. Având în vedere că în luna mai 2025 s-a semnat contractul de finanțare nr. 62.004/29.05.2025 între Ministerul Investițiilor și Proiectelor Europene și Județul Cluj pentru implementarea proiectului “Dotarea Ambulatoriului Integrat al Spitalului Clinic de Boli Infecțioase Cluj-Napoca cu echipamente medicale”, propunem aprobarea în bugetul Județului Cluj pe anul 2025, la Cap. Sănătate 66.02 a sumei de 25 mii lei pentru proiectul menționat.  Având în vedere stadiul derulării lucrărilor atât din punct de vedere juridic cât și fizic și valoric, se justifică alocarea fondurilor bugetare necesare demarării lucrărilor propriu-zise, respectiv propunem aprobarea suplimentării bugetului pe anul 2025 la Cap.66.02 “Sănătate”– la obiectivul de investiții “Construire Spital Pediatric Monobloc” cu suma de 81.407,75 mii lei. În luna iunie 2025 s-a semnat contractul de finanțare nr. 70.857/18.06.2025 având ca obiect ”Extinderea, modernizarea și dotarea Ambulatoriului Integrat al Spitalului Clinic de Boli Infecțioase Cluj-Napoca, etapele 2, 3 și 4. Ca atare, propunem aprobarea cuprinderii în bugetul pe anul 2025 a sumei de 523,80 mii lei, pentru finanțarea proiectului menționat mai sus. De asemenea, având în vedere că s-a semnat contractul de finanțare nr. 71263/AMPS/19.06.2025 pentru proiectul ”Investiții în infrastructura Spitalului Clinic de Recuperare Cluj–Napoca”, propunem aprobarea cuprinderii în bugetul pe anul 2025 a sumei de 11.665 mii lei la Cap. 66.02 Sănătate. Prin adresa nr. 1.074/13.06.2025 Muzeul Etnografic al Transilvaniei solicită suplimentarea bugetului pe anul 2025 cu suma de 27 mii lei, necesară pentru preluarea și depozitarea conform normelor în vigoare a patrimoniului transferat de la Muzeul Memorial “O. Goga” Ciucea. Astfel, propunem aprobarea suplimentării bugetului pe anul 2025 pentru Muzeul Etnografic al Transilvaniei cu suma de 27 mii lei la Titlul 70 “Cheltuieli de capital” și respectiv diminuarea prevederilor bugetare ale Muzeului Memorial “O. Goga” Ciucea cu aceeași sumă.  Prin adresa nr. 27.810/12.06.2025 Direcția Generală de Asistență Socială și Protecția Copilului Cluj ne comunică suma de 12.889,57 mii lei care poate fi disponibilizată de la Titlul 70 “Cheltuieli de capital”. Analizând execuția secțiunii de funcționare la 15 iunie 2025 s-a constatat posibilitatea disponibilizării sumei de 5.000 mii lei. Astfel, propunem aprobarea diminuării prevederilor bugetare pe anul 2025 pentru D.G.A.S.P.C. Cluj cu suma de 12.889,57 mii lei la Titlul 70 “Cheltuieli de capital” și 5.000 mii lei la Titlul 20 Bunuri și servicii.  În urma analizei stadiului fizic și valoric al obiectivelor de investiții finanțate din bugetul Consiliului Județean, analiză efectuată de Direcția de Investiții (anexele 21 și 22 la prezenta hotărâre), propunem diminuarea prevederilor bugetare pentru anul 2025 la Titlul 70 “Cheltuieli de capital” la Capitolele 51.02 “Autorități executive” ( -2.692 mii lei), 54.02 “Alte servicii publice generale” (-114,45 mii lei), 70.02 “Servicii și dezvoltare publică” (-28.021,38 mii lei), 80.02 “Acțiuni generale economice” (-1.400 mii lei) și 84.02 “Transporturi”(-1.383,56 mii lei).  Referitor la bugetul instituțiilor publice și activităților finanțate integral sau parțial din venituri proprii pe anul 2025 precizăm: Prin adresa nr. 2.187/26.05.2025 Liceul Special pentru Deficienți de Vedere solicită rectificarea bugetului pe anul 2025 de la Sursa E cu suma de 1,5 mii lei, sumă reprezentând donații și sponsorizări încasate în data de 21.05.2025. Astfel, propunem aprobarea rectificării bugetului pe anul 2025 Sursa E pentru Liceul Special pentru Deficienți de Vedere cu suma de 1,5 mii lei, la Titlul 20 „Bunuri și servicii”. Prin adresa nr. 2.545/15.05.2025 Spitalul de Boli Psihice Cronice Borșa solicită suplimentarea bugetului pe anul 2025 cu suma de 38,20 mii lei, sumă prevenită din donații și sponsorizări încasate conform contractului de sponsorizare nr. 2.392/08.05.2025 și care va fi utilizată la Titlul 70 „Cheltuieli de capital”. Astfel, propunem aprobarea suplimentării cu suma de 38,20 mii lei a bugetului pe anul 2025 pentru Spitalul de Boli Psihice Cronice Borșa.  Prin adresa nr. 2.273/28.04.2025 Spitalul Clinic de Pneumoftiziologie “Leon Daniello” Cluj-Napoca solicită suplimentarea bugetului pe anul 2025 cu suma de 5.877,41 mii lei, sumă reprezentând finanțarea PNRR „Investiții în sistemele informatice și în infrastructura digitală a unităților sanitare publice” Contract de finanțare nr. 2.113/170/13.03.2025.  Prin adresa nr. 3.491/30.06.2025 Spitalul Clinic de Pneumoftiziologie “Leon Daniello” Cluj-Napoca solicită suplimentarea bugetului pe anul 2025 cu suma de 1.000 mii lei, sumă alocată prin contractul de finanțare nr. 585.871/20.06.2025 de către Consiliul Local al Municipiului Cluj-Napoca pentru achiziția de aparatură medical. Astfel, propunem aprobarea suplimentării cu suma totală de 6.877,41 mii lei a bugetului pe anul 2025 pentru Spitalul Clinic de Pneumoftiziologie din care la Titlul 60 “Proiecte cu finanțare PNRR” suma de 5.877,41 mii lei și la Titlul 70 “Cheltuieli de capital” suma de 1.000 mii lei.  Prin adresa nr. 11.247/19.06.2025 Spitalul Clinic de Recuperare Cluj solicită suplimentarea bugetului pe anul 2025 cu suma de 4.480 mii lei, din care suma de 4.000 mii lei provine din contractele încheiate cu casele de asigurări de sănătate și suma de 480 mii lei care a fot alocată spitalului de către Consiliul Local Cluj-Napoca pentru achiziția de aparatură medicală. Propunem aprobarea suplimentării bugetului pe anul 2025 pentru Spitalul Clinic de Recuperare cu suma de 4.480 mii lei din care suma de 4.000 mii lei va fi aprobată la Titlul 20 „Bunuri și servicii” și suma de 480 mii lei la Titlul 70 „Cheltuieli de capital”. Prin adresa nr. 8.638/30.06.2025 Spitalul Clinic de Urgență pentru Copii Cluj-Napoca solicită suplimentarea bugetului pe anul 2025 cu suma de 1.400 mii lei, sumă alocată prin contractul de finanțare nr. 585.894/20.06.2025 de către Consiliul Local al Municipiului Cluj-Napoca pentru reparații curente. Astfel, propunem aprobarea suplimentării cu suma de 1.400 mii lei a bugetului pe anul 2025 pentru Spitalul Clinic de Urgență pentru Copii la secțiunea de funcționare, respectiv reparații curente.  Prin adresa nr.11.076/25.06.2025 Spitalul Clinic de Boli Infecțioase Cluj-Napoca solicită suplimentarea bugetului pe anul 2025 cu suma totală de 17.864,36 mii lei din care 14.580,69 mii lei reprezintă finanțarea pentru proiectul SMIS ”Dotarea Ambulatoriului Integrat al Spitalului Clinic de Boli Infecțioase Cluj-Napoca cu echipamente medicale”( în care spitalul este partener), suma de 297,57 mii lei care reprezintă cofinanțarea din veniturile proprii ale spitalului pentru proiect și suma de 2.986,10 mii lei care reprezintă venituri proprii ce vor fi utilizate la Titlul 70 „Cheltuieli de capital”. Prin adresa nr. 11.438/01.07.2025 Spitalul Clinic de Boli Infecțioase solicită suplimentarea bugetului pe anul 2025 cu suma de 1.200 mii lei, sumă alocată de Consiliul Local al Municipiului Cluj-Napoca pentru dotarea Ambulatoriului și laboratorului cu echipamente medicale. Astfel, propunem aprobarea suplimentării cu suma totală de 19.064,36 mii lei a bugetului pe anul 2025 pentru Spitalul Clinic de Boli Infecțioase.  Ținând cont de argumentele prezentate mai sus, rectificarea bugetului general propriu al Judeţului Cluj pe anul 2025 respectă prevederile legale și asigură funcționarea în condiții optime a instituțiilor publice subordonate. |
| **Secțiunea a 3-a** **- Efecte preconizate ale aplicării actului administrativ:***(impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)****:*** |
| Prezenta rectificare a bugetului propriu al Județului Cluj va permite gestionarea optimă a derulării execuţiei bugetare a anului 2025. |
| **Secțiunea a 4-a - Concluzii/propuneri:**  |
| În urma analizării proiectului de hotărâre și a documentării efectuate, certificăm că proiectul de hotărâre **îndeplinește** cerințele tehnice specificate în Secțiunea a 2-a. |

|  |  |  |  |
| --- | --- | --- | --- |
|  | **Prenume și nume** | **Data** | **Semnătura** |
| Avizat: director general | Cristina Șchiop | 01.07.2025 |  |
| Verificat: șef serviciu BLV | Dorina Maier | 01.07.2025 |  |
| Elaborat: consilier | Anca Oltean | 01.07.2025 |  |

**Direcţia Dezvoltare și Investiții**

**Nr. 25.389 din 30.06.2025**

**RAPORT DE SPECIALITATE**

|  |  |
| --- | --- |
| ***Titlul proiectului de hotărâre*** | Proiect de hotărâre privind rectificarea bugetului general propriu al Judeţului Cluj pe anul 2025  |
| ***Compartiment de resort:*** | Direcția Dezvoltare și Investiții |
| ***Secțiunea 1 - Documentare și analiză:***  |
| La analiza prezentului proiect de hotărâre s-a ținut cont de:- prevederile Legii bugetului de stat pe anul 2025 nr. 9/2025, cu modificările și completările ulterioare;- prevederile Hotărârii Consiliului Județean Cluj nr. 42/20.03.2025 privind aprobarea bugetului general propriu al Județului Cluj pe anul 2025;- solicitările primite de la instituțiile de sub autoritatea Consiliului Județean Cluj;- răspunsurile primite de la instituțiile din subordinea Consiliului Județean Cluj la solicitarea nr. 24.577/05.06.2025 cu privire la stadiul derulării tuturor obiectivelor de investiții abrobate prin Hotărârea Consiliului Județean Cluj nr. 42/2025; |
| ***Secțiunea a 2-a Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:*** |
| Referitor la oportunitatea adoptării rectificării bugetare în vederea alocării fondurilor necesare demarării lucrărilor la obiectivul de investiții Spital Pediatric Monobloc Cluj-Napoca, se impune evidențierea următoarelor aspecte fundamentale:Spitalul Clinic de Urgență pentru Copii Cluj - Napoca este un spital pavilionar care își desfășoară activitatea în 9 locații diferite, având în structura actuală 11 secții, 2 compartimente, stație de dializa, UPU, distribuite în 14 clădiri, aflate pe raza orașului Cluj - Napoca, cu o distanță medie de aproximativ 4 km între ele, din care 10 clădiri revendicate care nu pot fi reabilitate și reamenajate. Clădirile deținute de Spitalul Clinic de Urgență pentru Copii Cluj – Napoca sunt vechi, unele datând din 1890. Modificările majore sau extinderile în vederea unor circuite optime, funcționale, sunt împiedicate din cauza situației acestora. Prin modul de funcționare a spitalului se face rabat în asigurarea confortului pacienților datorită spațiilor insuficiente, deci în asigurarea calității serviciilor medicale.De la această realitate s-a inițiat realizarea SPITALULUI PEDIATRIC MONOBLOC Cluj-Napoca, un spital în care să fie dezvoltate la standarde europene secțiile: Chirurgie Infantilă, ATI, ORL, Nefrologie, Neurologie, Pediatrie Generală, Imagistică, Laborator Analize Medicale, Laborator Anatomie Patologică și sector Administrativ. Consiliul Județean Cluj a depus eforturi considerabile pentru realizarea acestui obiectiv, în special în ceea ce privește identificarea unui teren adecvat pentru construirea unui spital de asemenea amploare. În acest sens, a fost adoptată Legea nr. 119 din 9 iulie 2020, privind trecerea unui imobil din domeniul public al statului și din administrarea Universitatii de Știinte Agricole și Medicină Veterinară Cluj-Napoca pentru Stațiunea de Cercetare Horticolă Cluj-Napoca în domeniul public al Judetului Cluj. În schimb, Județul Cluj a cedat Statului român și a trecut în administrarea USAMV Cluj-Napoca o serie de imobile valoroase (terenuri și construcții) situate în zona centrală a municipiului Cluj-Napoca, pe strada Moților.Odată clarificată situația juridică a terenului și obținerea proprietății asupra acesteia, Consiliul Județean a demarat procedura de atribuire a contractului de proiectare prin concurs de soluții. Scopul utilizării acestei procedure a fost de a obține cel mai bun proiect, aducând astfel avantaje așezării și comunității care o locuiește.Urmare a desfășurării concursului de soluții a fost încheiat contractul de proiectare nr. 26984/236 din 22.07.2021 cu PLANHO CONSULTORES. S.L.P., PROFESSIONAL LIMITED COMPANY în valoare de 30.520.320,00 lei fără TVA. Soluția propusă a fost considerată de către juriul de specialiști ca fiind proiectul cel mai bun (și în consecință având proiectantul cel mai calificat) pentru tema dată. Așadar, realizarea obiectivului de investiții se va desfășura în baza unui proiect tehnic de maximă calitate artistică / arhitecturală. Serviciile prestate de către PLANHO CONSULTORES. S.L.P., PROFESSIONAL LIMITED COMPANY în baza contractului de proiectare au fost achitate de către Consiliul Județean în proporție de 70%, însumând în total 21.364.224,0 lei fără TVA. Restul de prestat, în proporție de 30% reprezintă serviciile de asistență tehnică și predare proiect- faza As-Built, ce se vor presta pe parcursul execuției lucrărilor necesare realizării obiectivului de investiții. Proiectul tehnic, elaborat de către PLANHO CONSULTORES. S.L.P a fost atribuit contractul de lucrări nr. 11349/30.13.03.2025 pentru obiectivul de investiție **“SPITAL CLINIC DE URGENŢĂ PENTRU COPII CLUJ-NAPOCA”, în valoare totală de 970.011.238,95 lei fără TVA.** Pentru obiectivul de investiții SPITAL PEDIATRIC MONOBLOC Cluj-Napoca, în valoare de 970.011,24 mii lei a fost aprobată prin Hotărârea Consiliului Județean Cluj nr. 42/2025 privind aprobarea bugetului general propriu pe anul 2025 suma de *18.576,27 mii lei.* Având în vedere că până în prezent fondurile destinate acestui obiectiv de investiții provin doar din fonduri de la bugetul local, ordinul de începere a fost emis numai pentru desfășurarea lucrărilor aferente organizării de șantier în valoare totală de 5,543,116.39 lei TVA inclus. De asemenea, trebuie precizat faptul că, Acordul contractual nr. 11349/30.13.03.2025 având ca obiect: **Lucrări de execuție pentru obiectivul de investiție “SPITAL CLINIC DE URGENŢĂ PENTRU COPII CLUJ-NAPOCA”,** a fost încheiat cu inserarea anumitorclauze care să protejeze autoritatea contractantă în cazul în care nu obține aprobarea finanțării integrale a lucrărilor fonduri nerambursabile naționale sau europene până la data de 09.07.2025, cu posibilitatea prelungirii acestui termen prin acordul părților. În scopul asigurării echilibrului contractual, drept consecință a inserării acestor clauze, s-a prevăzut pe deoparte posibilitatea denunțării unilaterale a contractului de lucrări de către UAT Județul Cluj în acest termen (până la 09.07.2025), termen ce poate fi eventual prorogat, precum și posibilitatea Antreprenorului de a solicita rezilierea contractului după împlinirea acestui termen. În prezent, prin raportare la stadiul obținerii unei finanțări din fonduri nerambursabile, Consiliul județean Cluj a depus spre finanțare proiectul CONSTRUIREA SPITALULUI DE URGENȚĂ PENTRU COPII CLUJ-NAPOCA prin Planul Național de Redresare și Reziliență, precum și în Programul național de investiții în infrastructura unităților spitalicești (PNIIUS- Tip apel A, b). În cadrul PNRR, proiectul are titlul de rezervă, cu șanse reale de a obține finanțare în cazul în care acest program se prelungește. În ceea ce privește PNIIUS proiectul este unul matur, fiind **în evaluare începând cu data de 16.06.2025,** având de asemenea șanse reale de contractare. În acest context, se justifică necesitatea alocării fondurilor bugetare necesare demarării lucrărilor propriu-zise, astfel încât pe deoparte lucrările să poată avansa până la obținerea finanțării integrale a lucrărilor fonduri nerambursabile, iar pe de altă parte Antreprenorul să nu fie pus în situația notificării rezilierii contractului de lucrări pentru lipsa obținerii de către Beneficiar a fondurilor necesare. O atare decizie ar periclita buna desfășurarea a proiectului precum și întârzierea începerii lucrărilor, deoarece ar însemna că autoritatea contractantă va fi nevoită să demareze o nouă procedură de atribuire prin licitație restrânsă a lucrărilor ce fac obiectul contractului nr. 11349/30.13.03.2025, la alte prețuri față de cele ofertate în iulie 2024, având în vedere că piața construcțiilor este una volatilă, iar fluctuația prețurilor materialelor de construcție urmează un trend ascendent. Totodată, amânarea emiterii ordinului de începere pentru lucrările propriu-zise, în așteptarea obținerii finanțării integrale, poate conduce la situația în care execuția contractului de lucrări să devină excesiv de oneroasă. În acest context, mecanismul de ajustare prevăzut prin clauza de revizuire contractuală s-ar putea dovedi insuficient pentru a acoperi creșterile de costuri, ceea ce ar genera întârzieri semnificative în derularea proiectului și, implicit, riscul de neîncadrare în termenele prevăzute de programele de finanțare disponibile.Această amânare afectează nu doar contractul principal de lucrări, ci și pe cele colaterale, respectiv contractul de proiectare și asistență tehnică, viitorul contractul de supervizare și contractele viitoare de achiziție a echipamentelor și dotărilor necesare funcționării spitalului. Orice decalaj afectează sincronizarea acestora și poate conduce la prelungiri contractuale și scumpiri de costuri. Având în vedere cele de mai sus, se propune suplimentarea fondurilor alocate obiectivului de investiții cu suma de 65.623,73 mii lei pentru anul 2025. Alocarea acestei sume este esențială pentru asigurarea desfășurării etapizate a lucrărilor, astfel cum va fi detaliată printr-un act adițional ulterior la contractul de lucrări nr. 11349/30.13.03.2025.Pentru definirea unei strategii optime de execuție care să minimizeze costurile de conservare, în ipoteza alocării fondurilor necesare din bugetul Consiliului Județean pentru începerea construcției acestui obiectiv, a fost solicitat Antreprenorului un grafic de execuție fizic și valoric detaliat, corespunzător diferitelor etape de realizare a lucrărilor. Potrivit concluziilor rezultate în urma analizării acestui grafic, se propune ca prima etapă de execuție să cuprindă: săpătura generală, piloți forați, radier general, elemente verticale subsol, placa peste subsol (cota 0.00) și lucrări OS (inclusiv macarale). Prin urmare, Antreprenorul a întocmit și transmis Graficul de execuție lucrări parțial (până la la placa de cotă 0.00 inclusiv) cu datele de execuție pe perioada 15.07.2025-25.08.2026 și Graficul valoric pe stadii lunare (până la placa de cotă 0.00 inclusiv). Pentru anul 2025 valoarea lucrărilor inclusiv TVA va fi de 84.200 mii lei iar pentru anul 2026 valoarea lucrărilor se ridică la 88.400 mii lei cu TVA inclus.Așadar, alocarea acestor sume reprezintă un prim pas esențial în inițierea execuției etapizate a lucrărilor, fiind necesară pentru încheierea unui act adițional la contractul de lucrări nr. 11349/30.13.03.2025, care să stabilească execuția etapizată a lucrărilor în funcție de disponibilitatea fondurilor, în cuantumul și în ordinea convenită prin graficul de execuție transmis de către Antreprenor la care am făcut referire mai sus. Totodată, în vederea realizării acestui obiectiv de investiții sunt necesare servicii de supervizare a lucrărilor. Având în vedere că în bugetul inițial nu au fost prevăzute sumele necesarea pentru achiziția serviciilor de supervizare propunem ca suma de 15.784,02 mii lei prevăzută inițial pentru obiectivul: *”Lucrări de reabilitare, extindere, modernizare – Etapa I – Ambulatorul Spitalului Clinic de Recuperare”* să fie transferată pentru obiectivul: *”Servicii de supervizare Construire Spital Pediatric Monobloc”* întrucât în luna iunie 2025 s-a semnat contractul de finanțare nr. 71263/AMPS/19.06.2025 pentru proiectul ”Investiții în infrastructura Spitalului Clinic de Recuperare Cluj – Napoca” care include și lucrările de la obiectivul *”Lucrări de reabilitare, extindere, modernizare – Etapa I – Ambulatorul Spitalului Clinic de Recuperare”*Ținând cont de cele de mai sus, se impun a fi subliniate riscurile alocării acestor fonduri și încheierii, mai departe, a unui act adițional care să statueze derularea etapizată a lucrărilor condiționat de existența fondurilor necesare aferente unei etape.În primul rând, **riscul major** asociat implementării unei strategii etapizate îl reprezintă angajarea fondurilor pentru executarea lucrărilor până la nivelul plăcii de cotă 0.00 (în valoare de 172.644.697 lei), și plata lucrărilor executate fără garanția asigurării resurselor financiare necesare continuării investiției. Într-un astfel de scenariu, proiectul ar putea rămâne blocat într-un stadiu incipient, cu efecte semnificative asupra calendarului de execuție și asupra eficienței utilizării fondurilor publice. De asemenea, o etapizare a lucrărilor implică riscul apariției unor perioade de întrerupere între fazele de execuție, ceea ce ar putea impune alocarea unor fonduri suplimentare pentru lucrări de conservare, chiar dacă acestea sunt estimate ca fiind minime. Un alt risc îl reprezintă apariția unor sincope în derularea lucrărilor între diferitele etape de execuție, care ar putea conduce la prelungirea termenului de execuție până la cel puțin 120 de luni comparativ cu termenul contractual actual de 48 de luni, cu consecințe directe asupra costurilor. Un termen prelungit determină imposibilitatea previzionării fluctuației prețurilor, fapt ce ar putea determina o ajustare substanțială a prețurilor actuale din propunerea financiară. Această imprevizibilitate se răsfrânge și asupra costurilor aferente prelungirii garanției de bună execuție și, în cazuri extreme, poate conduce la imposibilitatea constituirii acesteia. În prezent, garanția de bună execuție a contractului de lucrări este constituită prin rețineri succesive din sumele datorate pentru facturi parţiale, ceea ce înseamnă o indisponibilizare a fondurilor Antreprenorului, care în contextul etapizării presupune blocarea unor fonduri semnificative pe o perioadă nedeterminată, cu impact negativ asupra fluxului financiar al acestuia.Nu în ultimul rând, există riscul imposibilității de a menține personalul cheie nominalizat, o mobilizare sacadată și prelungită într-un orizont de timp îndelungat fiind dificil de gestionat din perspectiva resurselor umane. Aceste riscuri se vor refecta de asemenea în cadrul contractului de proiectare și asistență tehnică nr. 28492 /04.08.2021 încheiat cu PLANHO CONSULTORES. S.L.P., PROFESSIONAL LIMITED COMPANY, precum și în cadrul contractului de supervizare fără de care desfășurarea lucrărilor nu poate avea loc. În concluzie, redistribuirea fondurilor bugetare și alocarea sumelor necesare demarării proiectului cât și nealocarea acestor fonduri implică riscuri semnificative, însă reprezintă o decizie strategică, justificată de protejarea unui proiect de infrastructură medicală de maximă importanță pentru județul Cluj și întreaga regiune. În luna iunie 2025 s-a semnat contractul de finanțare nr. 70.857/18.06.2025 având ca obiect ”Extinderea, modernizarea și dotarea Ambulatoriului Integrat al Spitalului Clinic de Boli Infecțioase Cluj-Napoca, etapele 2, 3 și 4. Valoarea totală a contractului de finanțare este 78.367,65 mii lei. În acest sens la Capitolul 66 se va trece la Lit. B Obiective de investiții noi acest proiect cu suma de 500 mii lei iar la lit C. – e, suma de 28,30 mii lei pentru publicitate. Prin adresa nr. 1074/13.06.2025 înregistrată la Consiliul Județean Cluj cu nr. 25.891/13.06.2025 Muzeul Etnografic al Transilvaniei solicită suplimentarea bugetului pe anul 2025 cu suma suma de 27,00 mii lei pentru achiziționarea de rafturi în scopul preluării și depozitării conform normelor în vigoare a patrimoniului transferat de la Muzeul Memorial Octavian Goga Ciucea ca urmare a lucrărilor întreprinse în cadrul implementării proiectului ”Restaurarea, consolidarea și conservarea Ansamblului Octavian Goga Ciucea”. Propunem aprobarea suplimentării bugetului pe anul 2025 pentru Muzeul Etnografic al Transilvaniei cu suma de 27 mii lei la Capitolul 67 lit C Alte cheltuieli de investiții lit b Dotări independente. Suma de 27 mii lei provine din diminuarea de la același capitol aferent Muzeului Memorial Octavin Goga Ciucea.Prin adresa înregistrată la Consiliul Județean Cluj nr. 18.450/29.04.2025 Filarmonica de Stat Transilvania solicită aprobarea listei de investiții susținută din venituri proprii în sumă de 150 mii lei. Propunem aprobarea listei de investiții susținută din venituri proprii ale Filarmonicii de Stat Transilvania cu suma de 150 mii lei.Prin adresa nr. 5753/16.06.2025 înregistrată la Consiliul Județean Cluj cu nr. 26.153/16.06.225 Institutul Oncologic Prof Dr. I Chiricuță solicită suplimentarea bugetului pentru anul 2025 cu suma de 166,66 mii lei pentru dotarea Compartimentului de transplat medular cu un sistem de criocongelare cu azot lichid, cu o capacitate de aproximativ 100 de pungi. Conservarea grefoanelor de celule stem hematopoietice face parte din procedura standard de transplant și necesită temperaturi scăzute de -150 grade. Dotarea cu acest sistem va permite continuarea activității de transplant medular și securitatea grefoanelor de celule stem hematopoietice. Astfel, propunem aprobarea suplimentării bugetului pe anul 2025 pentru Institutul Oncologic Prof dr. I Chiricuță Cluj-Napoca cu suma de 166,66 mii lei. Prin adresa înregistrată la Consiliul Județean Cluj nr. 25.173/10.05.2025 și 28.526/01.07.2025 Spitalul Clinic de Boli Infecțioase Cluj-Napoca solicită aprobarea obiectivelor de investiții pentru anul 2025 realizate din venituri proprii și din fonduri alocate de la Consiliul Local al Municipiului Cluj-Napoca.Prin adresa nr. 4923/08.04.2025 înregistrată la Consiliul Județean Cluj cu nr. 15.813/08.04.2025 Spitalul Clinic de Urgență pentru Copii Cluj-Napoca solicită aprobarea obiectivelor de investiții pe anul 2025 realizate din sponsorizări.Prin adresa nr. 3492/30.06.2025 înregistrată la Consiliul Județean Cluj cu nr. 28.536/01.07.2025 Spitalul Clinic de Pneumoftiziologie Leon Daniello Cluj-Napoca solicită aprobarea obiectivelor de investiții pentru anul 2025 realizate din fonduri alocate de la Consiliul Local al Municipiului Cluj-Napoca.Prin adresa nr. 3506/30.06.2025 înregistrată la Consiliul Județean Cluj cu nr. 28.537/01.07.2025 Spitalul Clinic de Boli Psihice Cronice Borșa solicită aprobarea obiectivelor de investiții pentru anul 2025 realizate din sponsorizări.De asemenea Spitalul Clinic de Recuperare prin adresele 5562/27.03.2025 și 26.917/20.06.2025 solicită solicită aprobarea obiectivelor de investiții pentru anul 2025 realizate din sponsorizări și din fonduri alocate de la Consiliul Local al Municipiului Cluj-Napoca.Ținând cont de argumentele prezentate mai sus, rectificarea bugetului general propriu al Judeţului Cluj pe anul 2025 respectă prevederile legale și asigură funcționarea în condiții optime a instituțiilor publice subordonate. |
| **Secțiunea a 3-a - Efecte preconizate ale aplicării actului administrativ:***(impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)****:*** |
| Prezenta rectificare a bugetului propriu al Județului Cluj va permite gestionarea optimă a derulării execuţiei bugetare a anului 2025. |
| **Secțiunea a 4-a - Concluzii/propuneri:**  |
| În urma analizării proiectului de hotărâre și a documentării efectuate, certificăm că proiectul de hotărâre **îndeplinește** cerințele tehnice specificate în Secțiunea a 2-a. |

|  |  |  |  |
| --- | --- | --- | --- |
|  | **Prenume și nume** | **Data** | **Semnătura** |
| Avizat: director executiv | Mariana Rațiu | 01.07.2025 |  |
| Verificat: șef serviciu  | Alexandru Crețu | 01.07.2025 |  |
| Elaborat: consilier | Jucan Andreea  | 01.07.2025 |  |
| Elaborat: consilier juridic | Olaru Andra | 01.07.2025 |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
| Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| DIRECȚIA GENERALĂ BUGET-FINANȚE, RESURSE UMANE | 01.07.2025 |  | Raport întocmit |
| DIRECȚIA DEZVOLTARE ȘI INVESTIȚII | 01.07.2025 |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/semnătură |
| Crina Muntean |  | avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | individual | avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 2 |  |  |  |
|  |  |  |  |
|  |  |  |  |